(C. S. Lewis szócikkből átirányítva)
Lewis bepillant a ruhásszekrénybe
(szobor Belfastban)
Születési név Clive Staples Lewis
Született 1898. november 29.
Elhunyt 1963. november 22. (64 évesen)
Házastársa Joy Davidman
Gyermekei Douglas Gresham
Irodalmi irányzat fantasy, sci-fi
Fontosabb művei Kozmikus-trilógia
Kitüntetései Carnegie Medal (A végső ütközet, 1956)
Hatása Stephen King
A Wikimédia Commons tartalmaz C. S. Lewis témájú médiaállományokat.
Clive Staples Lewis (Belfast, Írország, 1898. november 29. – Oxford, Anglia, 1963. november 22.) huszadik századi ír író, irodalomtörténész, gondolkodó, teológiai művek írója; akinek irodalmi munkásságában barátjához, J. R. R. Tolkienhoz hasonlóan nagyot alkotott, őt nevezzük a modern kori gyermek-fantasy megalkotójának. Leghíresebb műve a Narnia krónikái című hétrészes (septológia) fantáziaregény.
2 Vallási tárgyú írásai
3 Feldolgozások műveiből
4.1 Sci-fi
6.1 Életrajzok
6.2 Művei
1925–54 között az Oxfordi Egyetemen oktatott és kutatott. 1954-ben a Cambridge Egyetemen lett a középkori és reneszánsz irodalom professzora. Kritikusai kiváló és népszerű, tanítványaira nagy hatást gyakorló előadóként és egyedülálló tehetséges keresztény íróként jellemezték, aki „kivételesen nagyszerű és logikus elmével és világos, élénk stílussal rendelkezett”.
Emellett írt könyveket gyermekek számára, fantasyt (ezek közül a többkötetes regényciklus, a Narnia krónikái a legismertebb, amelynek elsőként megjelent, bár a történet időrendisége szempontjából második kötetét utóbb megfilmesítették 2005-ben, majd 2008-ban ezt követte a sorozatban negyedikként megjelenő kötet filmrevitele, jelenleg az utolsó amit filmvászonra vittek, az a 2010-ben először vetített A Hajnalvándor útja, mely az 5. kötet átdolgozása), tudományos-fantasztikus műveket (Kozmosz-tetralógia, egy befejezetlenül maradt negyedik résszel) és ezenkívül sok irodalmi-kritikai munkát. Művei emberek millióihoz jutottak el fordításokban.
Vallási tárgyú írásai[szerkesztés]
C. S. Lewis sírja
Hazai protestáns és katolikus kiadók egyaránt foglalkoztak Lewisszal. A vallási témájú műveiből készült első, a Szent István Társulatnál Viták és vallomások címmel megjelent válogatást Lukács László piarista szerzetes ültette magyarra. Ebben szerepel Az öröm vonzásában (Surprised by joy) c. írás, Lewis önéletrajza; melyben „az ír származású író elbeszéli” 1929 tavaszán történt „megtérését. A rendkívül racionálisan gondolkodó Lewis nem adta magát könnyen: megküzdött a hitéért – elsősorban önmagával” (Szigeti László). A Harmat Kiadónál az írás megjelent önálló kötetben is.
A BBC rádiósorozatához készült írásos jegyzeteiből született meg a Mere Christianity (pontatlan magyar fordításban: Keresztény vagyok!) c. könyve.
Magyar kiadásban Csűrcsavar levelei címen jelent meg az az írása, mely a keresztény hitet alvilági szemszögből tárgyalja; benne a pokol egy idős és tapasztalt „szakördöge” leveleiben tanácsokat ad fiatalabb unokaöccsének, hogy az miként próbálja elcsábítani egy hívő lelkét az „ellenségtől”, azaz Krisztustól.
A Harmat Kiadónál jelent meg Míg arcunk nem lesz c. regénye, mely valószínűleg az Ámor és Psziché-történet átdolgozása, melyben a képzeletbeli ország, Glóm királynője, Orual visszaemlékezéseiben vádakkal eltelve fordul az istenekhez a gyász és szenvedés miatt, mígnem részt kap „színről színre látás beteljesítő élményéből”.
Közvetetten ide sorolható a Narnia krónikái 7 kötetes regényciklusa is, melynek első részében (The Magician's Nephew; A varázsló unokaöccse) a Teremtést írja le, ahol Aslan, az oroszlán – János Apokalipszisében Júda oroszlánja –, hangjával megteremti a Fényt, az embert, az állatokat és a növényeket. Az erről szóló szerzői utószó a magyar kiadásokból kimaradt.
Feldolgozások műveiből[szerkesztés]
A Disney stúdió a közelmúltban dolgozta fel a Narnia krónikái regényciklusból Az oroszlán, a boszorkány és a ruhásszekrény c. kötetet. (A kötet magyarul megjelent 1988-ban, K. Nagy Erzsébet fordításában, Az oroszlán, a boszorkány és a különös ruhásszekrény címmel, majd 2005-ben újból kiadták, új – a félrefordításokat javító és az 1988-as kiadásból kihagyott részeket is tartalmazó – fordításban).
Lewis kései és tragikus szerelmének történetét dolgozta fel Richard Attenborough 1993-as Árnyékország c. filmje, melyben Lewist Anthony Hopkins alakította.
Kozmikus-trilógia (tetralógia)
Out of the Silent Planet (1938); A csendes bolygó (1986, 2006)
Perelandra (1943); Perelandra (1995, 2006)
That Hideous Strength (1946); The Tortured Planet (1958); A rettentő erő (2007)
The Dark Tower (1977) töredék
Fantasy[szerkesztés]
The Magician's Nephew (1957); A varázsló unokaöccse (1996, 2005)
The Lion, the Witch and the Wardrobe (1952); Az oroszlán, a boszorkány és a különös ruhásszekrény (1988, 2005)
The Horse and His Boy (1956); A ló és kis gazdája (1988, 2005)
Prince Caspian (1953); Caspian herceg (1988, 2005)
The Voyage of the Dawn Treader (1954); A Hajnalvándor útja (2006)
The Silver Chair (1955); Az ezüst trón (1993, 2006)
The Last Battle (1958); A végső ütközet (1997, 2007)
The Abolition of Man (1943); Az emberiség felszámolása (2007)
Screwtape Letters (1942); Csűrcsavar levelei (1997, 2007)
Surprised by Joy: The Shape of My Early Life (1955); Az öröm vonzásában
A magyar Wikidézetben további idézetek találhatóak C. S. Lewis témában.
Szigeti László: A kisfiú és a tudós; Új Ember, katolikus hetilap; LXI évf. 33.; 2005. augusztus 14.; 13. old.
C.S. Lewis: Az öröm vonzásában. Harmat kiadó, Bp., 1993; Méret: 114×197 mm; terj.: 232 old. ISBN 9637954201 .
Magyar nyelvű és nemzetközi C. S. Lewis honlap
C. S. Lewis – from Narnia
Michael Dirda: ‘C.S. Lewis: A Life,’ by Alister McGrath. The Washington Post, (2013)
Keresztény vagyok! (többféle formátum)
vagyok! (ASCII-szöveg)
Narnia krónikái – könyvajánló, kritika – Sulinet-Varázsceruza
Narnia krónikái – könyvajánló, kritika – Új Ember
C. S. Lewis honlap
C.S.Lewis.lap.hu
Narnia.lap.hu – linkgyűjtemény
C. S. Lewis a Molyon
NKCS: jn19990005046
ICCU: 022462
A lap eredeti címe: „https://hu.wikipedia.org/w/index.php?title=Clive_Staples_Lewis&oldid=19090337”
Belfastiak
A lap utolsó módosítása: 2017. augusztus 29., 08:43